**OHJE TYÖMAAPEREHDYTTÄJÄLLE**

Perehdytä työntekijä työmaahan seuraavasti:

Esittele/kerro työmaan organisaatio työntekijälle tarpeelliselta osin, ainakin päätoteuttajan vastaava työnjohtaja sekä työntekijän työstä vastuussa oleva työnjohtaja.

Esittele/kerro työmaan työsuojeluorganisaatio; työsuojelupäällikkö sekä työsuojeluvaltuutettu.

Käy työmaan aluesuunnitelman avulla läpi keskeiset työmaan toiminnot kuten;

* toimisto-, henkilöstö- ja varastotilat
* nostureiden, koneiden ja laitteiden sijoitus
* rakennustarvikkeiden purku- ja varastointipaikat
* nostopaikat
* työmaaliikenne ja turvalliset kulkutiet
* jätteen lajittelu
* sähköistys
* palosammuttimien sijainti ja palontorjunta
* ensiaputarvikkeiden sijainti ja toiminta hätätilanteissa
* kokoontumispaikka

Kerro mitä tällä työmaalla on otettava työturvallisuudessa erityisesti huomioon.

Varmista että työntekijä on käynyt läpi TTS:n (tehtävän turvallisuussuunnitelma) ja allekirjoittanut sen

* Omien työntekijöiden TTS; vastuu laadinnasta ja läpikäynnistä Hartelan työnjohdolla
* Aliurakoitsijoiden TTS; vastuu laadinnasta urakoitsijan työnjohtajalla, Hartelan työnjohto varmistaa perehdytyksen yhteydessä, että TTS on laadittu ja läpikäyty kaikkien työntekijöiden kanssa
* TTS dokumentit tallennetaan Harjaan/Congridiin

Varmista että työntekijällä on tarvittavat henkilösuojaimet.

Tee työntekijän kanssa yhteinen työmaakierros tarvittavassa laajuudessa, perusteellisesti ainakin osa, jolle kyseinen työntekijä tulee töihin ja kulku sinne.

Varmista lopuksi kysymällä, että asiat on ymmärretty eikä avoimia kysymyksiä työturvallisen työskentelyn varmistamiseksi ole jäänyt.

**OHJE TYÖMAAPEREHDYTTÄJÄLLE**

**(VAADITTAVAT KORTTI- JA ASIAKIRJAKOPIOT)**

**Urakoitsijan on toimitettava etukäteen ainakin seuraavat dokumentit**. Poikkeustapauksissa työmaa tarkistaa tiedot sovitulla tavalla perehdytyshetkellä (esimerkiksi skannaa tuotantoassistentille).

**Suomalainen**

* Veronumerollinen henkilötunnistekortti (esimerkiksi oranssi valttikortti)
* Työturvallisuuskortti

**EU-kansalainen**

* Veronumerollinen henkilötunnistekortti
* Työturvallisuuskortti
* Passi tai kuvallinen henkilökortti (kansalaisuuden täytyy näkyä, ajokortti tai Suomen henkilökortti ei käy)

**Ei EU-kansalainen (ns. kolmannen maan kansalainen)**

* Veronumerollinen henkilötunnistekortti
* Työturvallisuuskortti
* Passi
* Työntekijän oleskelulupa (joka oikeuttaa kyseiseen työhön, esim. työnteko-oikeus tai pysyvä lupa)
* Myös ilman kansalaisuutta olevat ns. harmaapassilaiset tarvitsevat työntekijän oleskeluluvan

**EU-kansalainen lähetetty työntekijä**

* Veronumerollinen henkilötunnistekortti
* Työturvallisuuskortti
* Passi tai kuvallinen henkilökortti
* A1-todistus
* Ennakkoilmoitus työsuojeluviranomaiselle pitää olla tehtynä

**Ei EU-kansalainen lähetetty työntekijä (soita aina tuotantoassistentille ensin)**

* Veronumerollinen henkilötunnistekortti
* Työturvallisuuskortti
* Passi
* Oleskelulupa Suomessa tai EU-maan oleskelulupa esim. Viron oleskelulupa ”Elamisluba” tai D-viisumi
* A1-todistus
* Ennakkoilmoitus työsuojeluviranomaiselle pitää olla tehtynä
* Työsopimus
* Tem-lomake täytettynä